Last saved by: Gondžur Marcel

OKRESNÁ PROKURATÚRA ŽILINA 
Moyzesova 20, 011 56 Žilina 1

Číslo: 2 Pv 450/16/5511-2	Žilina  21.09.2016
EEČ: 2-43-291-2016

U Z N E S E N I E

Trestná vec:	obv. XXXXX 
Trestný čin:	Prečin Ublíženie na zdraví podľa § 158 Trestného zákona 

Rozhodol: 	prokurátor Okresnej prokuratúry Žilina

Podľa § 220 odsek 1 Trestného poriadku schvaľujem zmier uzavretý medzi:
obvineným: 
1.	XXXXX
dátum narodenia: XXXXX
trvalé bydlisko: 244 XXXXX
väzba: nie
a
poškodenou:  
1.	XXXXX 
dátum narodenia: XXXXX 
Obsahom zmieru je:
Suma odovzdaná štátu na všeobecne prospešné účely vo výške 100,- € 

a súčasne podľa § 215 odsek 1 písmeno g) Trestného poriadku zastavujem trestné stíhanie obvineného    
1.	XXXXX
dátum narodenia: XXXXX
trvalé bydlisko: 244 XXXXX
väzba: nie
ktorý je trestne stíhaný pre trestný čin:
- Prečin Ublíženie na zdraví podľa § 158 Trestného zákona

realizované policajtom Odd.výkonu služby DI OR PZ Žilina pod spisovou značkou ORP-126/DI-ZA-2016.

na tom skutkovom základe, že: 
 	dňa 22.04.2016 v čase približne o 15:50 hod  viedol osobné motorové vozidlo značky XXXXX v meste XXXXX, okres XXXXX tak, že cúval s vozidlom a zadnou pravou časťou vozidla zachytil chodkyňu XXXXX, nar. XXXXX, trvale bytom XXXXX, XXXXX, ktorá následkom toho spadla na cestu a následne jej vozidlo prešlo po ľavej dolnej končatine, pričom podľa odborného vyjadrenia XXXXX, XXXXX, z odboru lekárstva č. 40/16 poškodená  XXXXX utrpela pomliaždenie ľavého chodidla s oderkami a pomliaždenie ľavého lakťa, ktoré si vyžiadali práceneschopnosť  a obmedzenie na obvyklom spôsobe života v trvaní 6 týždňov.   
 
Odôvodnenie:
Poverený príslušník OR PZ, ODI Žilina uznesením pod sp. zn. ČVS:ORP-126/DI-ZA-2016 zo dňa 21.06.2016 podľa § 199 ods. 1 Tr. poriadku začal trestné stíhanie a súčasne podľa § 206 ods. 1 Tr. poriadku vzniesol obvinenie XXXXX pre prečin ublíženia na zdraví podľa § 158 Tr. zákona na tom skutkovom základe, ako je uvedené v predmetnom uznesení. 

Po skončení skráteného vyšetrovania bol dňa 11.08.2016 predložený Okresnej prokuratúre Žilina vyšetrovací spis spolu s návrhom na podanie obžaloby. 
	Následne bola na Okresnom súde Žilina dňa 07.09.2016 vykonaná mediácia, z ktorej vyplýva, že obvinený vyhlásil, že spáchal skutok, pre ktorý je trestne stíhaný, následne  nahradil poškodenej spôsobenú ujmu vo výške 300,- € a zložil na účet prokuratúry finančnú čiastku vo výške 100,- € na všeobecne prospešné účely.
	Podľa § 220 ods. 1 Tr. por. v konaní o prečine, na ktorý zákon ustanovuje trest odňatia slobody, ktorého horná hranica neprevyšuje päť rokov, môže prokurátor so súhlasom obvineného a poškodeného rozhodnúť o schválení zmieru a zastaviť trestné stíhanie, ak obvinený 
a) vyhlási, že spáchal skutok, za ktorý je stíhaný, a nie sú odôvodnené pochybnosti o tom, že jeho vyhlásenie bolo vykonané slobodne, vážne a určito, 
b) nahradil škodu, pokiaľ bola činom spôsobená, alebo urobil iné opatrenia na náhradu škody, alebo inak odstránil ujmu vzniknutú trestným činom, a 
c) zloží na účet súdu a v prípravnom konaní na účet prokuratúry peňažnú sumu určenú konkrétnemu adresátovi na všeobecne prospešné účely, a táto peňažná suma nie je zrejme neprimeraná závažnosti spáchaného trestného činu 
a vzhľadom na povahu a závažnosť spáchaného činu, na mieru akou bol trestným činom dotknutý verejný záujem, na osobu obvineného a na jeho osobné a majetkové pomery považuje takýto spôsob rozhodnutia za dostačujúci. 
	Podľa § 215 ods. 1 písm. g) Tr. por. prokurátor zastaví trestné stíhanie, ak sa schváli zmier medzi obvineným a poškodeným. 
Prokurátor po preskúmaní vyšetrovacieho spisu zistil, že sú splnené všetky zákonom určené podmienky pre postup podľa § 220 ods. 1 Tr. por. 
Z obsahu spisu je preukázané, že obvinený sa k spáchaniu skutku, ktorý je mu kladený za vinu, v celom rozsahu priznal a svoje konanie úprimne oľutoval. Obvinený taktiež nahradil poškodenému vzniknutú ujmu v celkovej výške 300,- € a zložil na účet prokuratúry finančnú čiastku vo výške 100,- € na všeobecne prospešné účely. 
Z lustrácie v registri priestupkov vyplýva, že obvinený nespáchal žiadny priestupok.  
	Z odpisu registra trestov na obvineného bolo zistené, že obvinený nebol doteraz súdom trestaný. 
Prokurátor teda pri rozhodovaní prihliadal na všetky zistené skutočnosti a okolnosti daného prípadu a rozhodol o schválení zmieru a o zastavení trestného stíhania voči obvinenému, pretože takýto spôsob rozhodnutia o predmetnej veci považuje za dostačujúci. 
     Z peňažnej sumy vo výške 100,- €, ktorá bola poukázaná obvineným na depozitný účet Krajskej prokuratúry Žilina, IBAN: XXXXX, variabilný symbol XXXXX, konštantný symbol XXXXX, špecifický symbol XXXXX, je 50% sumy, t.j. 50,- € určených štátu na peňažnú pomoc obetiam trestnej činnosti a 50% sumy, t.j. 50,- € bude poukázané XXXXX, IČO: XXXXX na účet č. IBAN: XXXXX.
       Vzhľadom na uvedené som rozhodol tak, ako je uvedené vo výrokovej časti predmetného uznesenia.  
Poučenie:
Proti tomuto uzneseniu sťažnosť nie je prípustná. 

JUDr. Marcel Gondžur 
prokurátor